fi en fi fi fa fi et fi sv en fi fi nl fi fi fi lt fi fi fi fi it fi et hu fi fi fi fi fi fi fi id fi fi fi fi fi fi fi fi fi fi fi fi fi fi fi fi fi fi fi da fi fi et fi fi fi fi et fi fi fi fi et fi fi fi fi fi fi et fi fi fi hu fi fi fi fi et fi fi fi fi et fi fi fi fi et fi fi fi fi ro fi fi fi fi fi fi fi fi fi fi fi fi en fi fi en fi fi fi fi fr en fi fi en fi fi fi fi fi fi fi fi fi ca fi fi fi fi fi fi fi en fi hu fi fi fi fi fi fi fi fi fi fi fi en
Sepelkyyhkyn ruokinnan opettelua - Tapiolan Takamailla
skip to main | skip to sidebar
Kirjoittanut: Tapio , 21.7.12 Aiheet: riistanhoito | Kommentit : 7
En ole koskaan itse harrastanut riistan ruokintaa. Yhtäältä siksi, että siihen ei ole ollut sopivaa paikkaa. Toisaalta siksi, että en ole kokenut sitä kovin tarpeelliseksi asiaksi. Silmät avautuivat viime kevään riistakamerajuttusarjassa, jossa pääsin seuraamaan ruokintapuuhia läheltä. Toisaalta toimivalla ruokintapaikalla voisi saada jatkettua kautta lokakuun puolelle. Täältähän kyyhkyt lähtevät syyskuun puolen välin tietämillä, kun viljapellot kynnetään mullokselle. Eilen olin sattumalta oikeassa paikassa oikeaan aikaan ja nyt pääsen kokeilemaan sepelkyyhkyn ruokintaa.
Ruokintakohteena on pari sataa metriä kanttiinsa oleva kesantopelto, joka on kynnetty hiljattain. Kävin kiikaroimassa paikkaa eilen illalla ja pellolla oli aika vilkasta. Kyyhkysiä oli muutaman linnun parvina pitkin peltoa yhteensä noin 25 kappaletta.
Arkoja ovat kyyhkyt kesälläkin. Pölähtivät lentoon noin 150 metrin päästä.
Rusakkokin oli katsomassa pellon meininkiä.
Kyyhkyjen lisäksi pellolla oli harmaa- ja kalalokkeja ja todella paljon töyhtöhyyppiä.
Kurkipariskuntakin kailotteli taustalla ja nautti sammakkoillallista.
Sitten toimintaan. Hain Agrimarketista tänään kaksi 40 kilon säkkiä riistahernettä ja yhden säkin merisuolaa. Ensimmäiseen ruokintakokeeseen pistin maltillisesti kolme litraa hernettä ja muutaman desin suolaa. Laskin herneiden ja suolan päälle kylmää vettä reilusti ja annoin herneiden turvota iltapäivän ajan.
Illalla menin sitten viemään herneet pellolle. Mukaan lähti myös tyttäreni, joka näpsi kuvia kamerallaan. Pellolla kävi ilmeiseksi, että kolme litraa hernettä ei riittäisi mihinkään. Pellolta lähti noin 50 kyyhkyä. Saunakauha ei ole välttämättä se paras työkalu herneen levittämiseen, mutta enpä löytänyt tallista muutakaan.
Laitoin hernettä aika laajalle alalle pieninä pistemäisinä syöttipaikkoina. Ajattelin, että tällä tavalla saan selville pellon mieluisimmat paikat.
Virittelin tietysti myös Scout Guard-riistakameran toimintaan. Kamera on pellon reunassa paikassa, jossa näin eniten lintuja eilen ja tänään. Luonnollisesti kylvin kameran eteen myös hernettä runsaasti.
Niin päättyi illan retki. On kyllä jännittävää päästä seuraamaan, miten tilanne tästä kehittyy. Menen huomenna katsomaan aamulennon tapahtumia pellon laitaan.
TapiolanTakamailla28. heinäkuuta 2012 klo 19.47
Olin tänään aamulla katsomassa, mitä pellolla tapahtuu. Lentoa oli melko rutkasti ja näin noin 70 kyyhkyä. Samalla selvisi, että tulin laittaneeksi herneet aivan väärään päähän peltoa. Ylläolevassa riistakamerakuvassa näkyy takana noin 300 metrin päässä muutama iso kuusi. Kaikki aamun linnut lensivät noihin kuusiin istumaan tai vähintään niiden kautta. Sinne lähistölle pitää herneetkin viedä.
Jaska Jokunen28. heinäkuuta 2012 klo 19.47
Mielenkiinnolla odottelen kuinka ruokinta lähtee käyntiin ja millaisia tuloksia saat hiukan pidemmällä aikaa :)
Jaakko19. huhtikuuta 2014 klo 12.07
millaista seosta pitäisi tehdä kyyhkysille? käytössä riistahernettä, ohraa ja karkeata suolaa, käytössä on automaatti ja ruokintalava
TapiolanTakamailla19. huhtikuuta 2014 klo 12.27
Minä olen saanut parhaat tulokset niin, että aloitan pelkällä suolatulla herneellä. Eli suolaa ja herneitä veteen turpoamaan ja likoamaan. Hernettä ei kannata laittaa liikaa, koska se pilaantuu herkästi. Märkä herne kuitenkin haisee hyvin ja houkuttelee kyyhkyjä laajalta alueelta. Sitten, kun linnut oppivat paikan, kannattaa alkaa syöttää myös viljaa. Pelkä herneen syöttäminen tulee kalliiksi.
Parhaasta viljasta on monia mielipiteitä. Minä olen syöttänyt sitä, mitä olen sattunut saamaan. Yleensä se on ollut ohran ja kauran sekoitusta. Se on kelvannut ihan hyvin kyyhkyille ja sorsille.
Minkälaisen automaatin olet rakentanut?
Jaakko19. huhtikuuta 2014 klo 13.14
Kiitos tiedosta, pitää kokeilla.
Automaattia ei ole vielä rakennettu, mutta sorsille olen rakentanut, kuvia ja ohjeita voin laittaa jos muistan.
19. huhtikuuta 2014 12.27 Disqus kirjoitti:
TapiolanTakamailla19. huhtikuuta 2014 klo 13.34
Automaatista puheen ollen - Biltema myy tämmöistä jyvänlevitintä. Itselläni ei ole kokemuksia tuosta, mutta kaverit ovat kehuneet. Tuo voisi olla kyyhyillekin hyvä peli: http://www.biltema.fi/fi/Vapaa-aika/Metsastys/Varusteille/Levitinyksikko-48826/
zibellan19. heinäkuuta 2019 klo 18.20
Miksi kyyhkyille pitää antaa merisuolaa ? Pakko kysyy kun en tyhmyyttäni sitä ymmärrä kun yleensähän suola on eläimille pahasta ainakin liiallisesti annettuna . Minkä verran suolaa tulee laittaa ?
Kommentointi on vapaata. Roskaposti, selvästi laittomuuksiin yllyttävät viestit ja muu sopimaton materiaali poistetaan. Tämä blogi pidetään tarkoituksellisesti anonyymina. Jos tunnet minut jostain, älä käytä koirien tai henkilöiden nimiä, paikkakuntia tms. tunnistetietoja kommenteissasi.
Uudempi teksti Vanhempi viesti Etusivu
Tilaa: Lähetä kommentteja ( Atom )
Sepelkyyhkyn houkuttelumetsästyksen neljä peruselementtiä
Ensitutustuminen Scout Guard MG582-8M -riistakameraan
10 kotiläksyä ketun pillitykseen - "Näillä onnistut"
Ampumaharrastus erä14 hanhijahti jänisjahti kalastus kaurisjahti ketun pillittäminen klassikkosarja koiratarha kyyhkyjahti luonto metsäkanalintujahti muistoja noutaja: yleiset noutajan kouluttaminen oppaat peltokanalintujahti pienpetojahti riista-ateriat Riistakamerat riistan käsittely riistanhoito sorsajahti sorsapillit tapahtumat varisjahti varusteet ja välineet
Metsästysblogi, riistareseptit - Terveiset ravintoketjun huipulta
Toisinaan kaikki käy niin kovin helposti
EMMAt esittelyssä: Luontotyypit - Simo
Garmin Alpha 200i – uusi koiratutka
The End - Metsänneito 2010-2011
2020 uudet ideat löytyvät FB ryhmästä
Tuiskun ensimmäinen AVO-luokan vesityökoe
Sarvi - riistapolitiikan uutisblogi
Susiluvat,valitukset ja oikeussuoja: virtuaalinen vai perinteinen paikallisuus
Ohilaukauksia ja onnistumisia - Tuomo Turusen kuvablogi
MarkkuPykalainen - MarkkuPykalainen - Erastely
Näytä 5 Näytä kaikki
Copyright © 2014 Tapiolan Takamailla